সা-ছেন-কুন-দ্গা'-স্ন্যিং-পো
**সা-ছেন-কুন-দ্গা'-স্ন্যিং-পো** (তিব্বতি: ས་ཆེན་ཀུན་དགའ་སྙིང་པོ་, ওয়াইলি: *sa chen kun dga' snying po*) (১০৯২ - ১১৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন ছিলেন।

জন্ম
----

সা-ছেন-কুন-দ্গা'-স্ন্যিং-পো সা-স্ক্যা ধর্মসম্প্রদায়ের প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো ও তার স্ত্রী মা-গ্চিগ-ঝাং-মোর (ওয়াইলি: *ma gcig zhang mo*) পুত্র ছিলেন।

শিক্ষা
------

সা-ছেন-কুন-দ্গা'-স্ন্যিং-পোর পিতা 'খোন-দ্কোন-ম্ছোগ-র্গ্যাল-পো তাকে হেবজ্র তন্ত্র সম্বন্ধে শিক্ষা দেন। তার পিতার মৃত্যুর পর দ্বিতীয় সা-স্ক্যা-খ্রি-'দ্জিন রিন-ছেন-গ্রাগ্স তাকে শিক্ষাদান করেন। এছাড়াও ল্চাগ্স-থার-বা (ওয়াইলি: *lcags thar ba*), গ্রাগ্স-'ব্যোর-শেস-রাব (ওয়াইলি: *grags 'byor shes rab*) ও ছোস-ক্যি-র্গ্যাল-ম্ত্শান (ওয়াইলি: *chos kyi rgyal mtshan*) প্রভৃতি বিখ্যাত বৌদ্ধ পণ্ডিত তার শিক্ষার ভার নেন। বারো বছর বয়সে তিনি রোং-ঙ্গুর-স্মিগ (ওয়াইলি: *rong ngur smig*) নামক স্থানে দার-মা-স্ন্যিং-পো নামক বৌদ্ধ লামার নিকট অভিধর্মকোষ সম্বন্ধে শিক্ষালাভ করেন। রিন-ছেন-গ্রাগ্সের মৃত্যু হলে ১১১১ খ্রিষ্টাব্দে তিনি তৃতীয় সা-স্ক্যা-খ্রি-'দ্জিন নির্বাচিত হন। সা-স্ক্যা-খ্রি-'দ্জিন হিসেবে নির্বাচিত হওয়ার পর তিনি 'খোন-স্ক্যি-ছুব-গ্রা-ল্হা-বা (ওয়াইলি: *'khon skyi chub gra lha wa*) নামক তার এক আত্মীয়ের নিকট চক্রসম্বর এবং 'ব্রোগ-মি-শাক্য-য়ে-শেস দ্বারা প্রাপ্ত হেবজ্র তন্ত্র সম্বন্ধে শিক্ষালাভ করেন। এছাড়াও তিনি তার পিতার শিক্ষক মাল-ব্লো-গ্রোস-গ্রাগ্স-পার নিকট চক্রসম্বর, যমরি, পঞ্জরনাথ প্রভৃতি তন্ত্র সম্বন্ধে শিক্ষালাভ করেন। ঝাং-স্তোন-ছোস-'বার (ওয়াইলি: *zhang ston chos 'bar*) নামক বিখ্যাত বৌদ্ধপণ্ডিত আট বছর ধরে মার্গফল সম্বন্ধে শিক্ষাদান করেন।

পরিবার
------

সা-ছেন-কুন-দ্গা'-স্ন্যিং-পো
সা-ছেন-কুন-দ্গা'-স্ন্যিং-পো ত্সামো-রোং নামক স্থানের এক অভিজাত পরিবারের দুই বোনকে বিবাহ করেন। তার জ্যৈষ্ঠ পুত্র কুন-দ্গা'-'বার (ওয়াইলি: *kun dga' 'bar*)
ভারত থেকে শিক্ষালাভ করে ফিরে আসার সময় মাত্র কুড়ি বছর বয়সে মারা যান। তার অপর দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান পরবর্তীকালে সা-স্ক্যা-খ্রি-'দ্জিন নির্বাচিত হন। তার কনিষ্ঠ পুত্র দ্পাল-ছেন-'ওদ-পো (ওয়াইলি: *dpal chen 'od po*) নিজে সা-স্ক্যা-খ্রি-'দ্জিন হতে না পারলেও টীণী ছীলেণ ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের পিতা ছিলেন।

মার্গফল শিক্ষা
--------------

সা-ছেন-কুন-দ্গা'-স্ন্যিং-পো ১১৪১ খ্রিষ্টাব্দ থেকে মার্গফল সম্বন্ধে শিক্ষাদান শুরু করেন। তার দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান ছাড়াও ফাগ-মো-গ্রু-পা-র্দো-র্জে-র্গ্যাল-পো তার প্রধান শিষ্য ছিলেন। তিনি মার্গফল তত্ত্বের বজ্রকথা নামক মৌখিক উপদেশকে লিখে রাখেন।

মৃত্যু
------

গুংতাং নামক স্থানে বসবাস করার সময়ে তাকে বিষক্রিয়ার মাধ্যমে হত্যার চেষ্টা করা হয়। তিনি এই হত্যার পরিকল্পনাতে বেঁচে গেলেও কিছুদিনের জন্য তার স্মৃতিভ্রংশ হয়ে যায়। ১১৫৮ খ্রিষ্টাব্দে সাতষট্টি বছর বয়সে ক্যাবো কাদাং নামক বৌদ্ধবিহারে তার মৃত্যু হয়।

তথ্যসূত্র
---------

1. 1 2 3 4 5  Townsend, Dominique (2009-12)। "Sachen Kunga Nyingpo"। *The Treasury of Lives: Biographies of Himalayan Religious Masters*। সংগ্রহের তারিখ 2013-08-09।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Davidson, Ronald. 2005. Tibetan Renaissance. New York: Columbia University Press.
* Dungkar Lobzang Khrinley. 2002. Dung dkar tshig mdzod chen mo. Beijing: China Tibetology Publishing House.
* Ngorchen Khonchog Lhundrub. 2002. Three Visions: Fundamental Teachings of the Sakya Lineage of Tibetan Buddhism. Lobzang Drakpa and Jay Goldberg, trans. Ithaca NY: Snow Lion Publications.
* Roerich, George, trans. 1976. The Blue Annals. Delhi: Motilal Banarsidas.
* Sakyapa Ngawang Kunga Sonam. Sakya Dun grab Chen mo. Cho Trin Vol. 1 Number 1.
* Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications.
* Stearns, Cyrus. 2006. Taking the Path as the Result: Core Teachings of the Sakya Lamdre Tradition. Somerville, MA: Wisdom Publications.

|
|  |
| পূর্বসূরীরিন-ছেন-গ্রাগ্স | **সা-ছেন-কুন-দ্গা'-স্ন্যিং-পো  তৃতীয় সা-স্ক্যা-খ্রি-'দ্জিন** | উত্তরসূরীব্সোদ-নাম্স-র্ত্সে-মো |
|

| * দে
* স
 সা-স্ক্যা-খ্রি-'দ্জিন |
| --- |
| 

১) 'খোন-দ্কোন-ম্ছোগ-র্গ্যাল-পো **·** ২) রিন-ছেন-গ্রাগ্স **·** ৩) সা-ছেন-কুন-দ্গা'-স্ন্যিং-পো **·** ৪) ব্সোদ-নাম্স-র্ত্সে-মো **·** ৫) গ্রাগ্স-পা-র্গ্যাল-ম্ত্শান **·** ৬) কুন-দ্গা'-র্গ্যাল-ম্ত্শান-দ্পাল-ব্জাং-পো **·** ৭) 'গ্রো-ম্গোন-ছোস-র্গ্যাল-'ফাগ্স-পা **·** ৮) রিন-ছেন-র্গ্যাল-ম্ত্শান **·** ৯) ধর্মপাল রক্ষিত **·** ১০) 'জাম-দ্ব্যাংস-রিন-ছেন-র্গ্যাল-ম্ত্শান **·** ১১) ব্দাগ-ন্যিদ-ছেন-পো-ব্জাং-পো-দ্পাল **·** ১২) নাম-ম্খা'-লেগ্স-পা'ই-র্গ্যাল-ম্ত্শান **·** ১৩) 'জাম-দ্ব্যাংস-দোন-য়োদ-র্গ্যাল-ম্ত্শান **·** ১৪) ব্লা-মা-দাম-পা-ব্সোদ-নাম্স-র্গ্যাল-ম্ত্শান **·** ১৫) তা-দ্বেন-ব্লো-গ্রোস-র্গ্যাল-ম্ত্শান **·** ১৬) তা-দ্বেন-কুন-দ্গা'-রিন-ছেন **·** ১৭) গু-শ্রি-ব্লো-গ্রোস-র্গ্যাল-ম্ত্শান **·** ১৮) 'জাম-দ্ব্যাংস-নাম-ম্খা'-র্গ্যাল-ম্ত্শান **·** ১৯) কুন-দ্গা'-দ্বাং-ফ্যুগ **·** ২০) শেস-রাব-র্গ্যাল-ম্ত্শান **·** ২১) ব্দাগ-ছেন-ব্লো-গ্রোস-র্গ্যাল-ম্ত্শান **·** ২২) 'জাম-পা'ই-র্দো-র্জে **·** ২৩) স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন **·** ২৪) 'জাম-দ্ব্যাংস-ব্সোদ-নাম্স-ব্জাং-পো **·** ২৫) গ্রাগ্স-পা-ব্লো-গ্রোস **·** ২৬) ঙ্গাগ-দ্বাং-কুন-দ্গা'-দ্বাং-র্গ্যাল **·** ২৭) ঙ্গাগ-দ্বাং-কুন-দ্গা'-ব্সোদ-নাম্স **·** ২৮) ঙ্গাগ-দ্বাং-ব্সোদ-নাম্স-দ্বাং-ফ্যুগ **·** ২৯) ঙ্গাগ-দ্বাং-কুন-দ্গা'-ব্ক্রা-শিস **·** ৩০) ব্সোদ-নাম্স-রিন-ছেন **·** ৩১) কুন-দ্গা'-ব্লো-গ্রোস **·** ৩২) দ্বাং-স্দুদ-স্ন্যিং-পো **·** ৩৩) পে-মা-ব্দুদ-'দুল-দ্বাং-ফ্যুগ **·** ৩৪) র্দো-র্জে-রিন-ছেন **·** ৩৫) ব্ক্রা-শিস-রিন-ছেন **·** ৩৬) কুন-দ্গা'-স্ন্যিং-পো **·** ৩৭) কুন-দ্গা'-ব্সোদ-নাম্স **·** ৩৮) 'দ্জাম-গ্লিং-ছে-র্গু-দ্বাং-'দুদ **·** ৩৯) দ্রাগ-শুল-'ফ্রিন-লাস-রিন-ছেন **·** ৪০) ঙ্গাগ-দ্বাং-ম্থু-স্তোব্স-দ্বাং-দ্রাগ **·** ৪১) ঙ্গাগ-দ্বাং-কুন-দ্গা'-থেগ-ছেন-দ্পাল-'বার **·** 
 |